turjo4nis/wikipedia-bn-dump-20250701 huggingface dataset:
প্রান্তীয় স্নায়ুতন্ত্র

প্রান্তীয় স্নায়ুতন্ত্র () বা পেরিফেরাল নার্ভাস সিস্টেম (পিএনএস) হচ্ছে দ্বিপার্শ্বিক প্রাণির স্নায়ুতন্ত্রের দুটি অংশের একটি যার মধ্যে অপর অংশটির নাম কেন্দ্রীয় স্নায়ুতন্ত্র বা সেন্ট্রাল নার্ভার সিস্টেম (সিএনএস)। মূলত মস্তিষ্ক ও সুষুম্নাকাণ্ডের বাইরে অবস্থিত স্নায়ু ও গ্যাঙ্গলিয়ার সমন্বয়ে প্রান্তীয় স্নায়ুতন্ত্র গঠিত। এর মূল কাজ হচ্ছে শরীরের বিভিন্ন অঙ্গ-প্রত্যঙ্গের সাথে কেন্দ্রীয় স্নায়ুতন্ত্রের যোগসূত্র স্থাপন করা, যা মূলত মস্তিষ্ক ও সুষুম্নাকাণ্ডের সাথে শরীরের বাকি  অংশের যোগাযোগ স্থাপনকে নির্দেশ করে। কেন্দ্রীয় স্নায়ুতন্ত্রের সাথে প্রান্তীয় স্নায়ুতন্ত্রের মূল পার্থক্যটি হচ্ছে এটি কেন্দ্রীয় স্নায়ুতন্ত্রের মতো কশেরুকার হাড় বা খুলি বা ব্লাড-ব্রেইন ব্যারিয়ার দ্বারা সুরক্ষিত নয়, যার ফলে এটি প্রতিবিষ ও দুর্ঘটনার মতো সমস্যা থেকে ততোটা ঝুঁকিমুক্ত নয়।

প্রান্তীয় স্নায়ুতন্ত্র সোম্যাটিক স্নায়ুতন্ত্র ও স্বয়ংক্রিয় স্নায়ুতন্ত্র — এই দুই ভাগে বিভক্ত। সোম্যাটিক স্নায়ুতন্ত্রে, করোটিকা স্নায়ুগুলোর মধ্যে অক্ষিপট ও অপটিক স্নায়ু (২য় করোটিকা স্নায়ু) ব্যতীত বাকি সবগুলো স্নায়ুই পিএনএস-এর অংশ। দ্বিতীয় করোটিকা স্নায়ু সত্যিকার অর্থে কোনো প্রান্তীয় স্নায়ু নয়, বরং ডাইএনসেফ্যালনের একটি ট্র্যাক্ট। করোটিকা স্নায়ুর গ্যাঙ্গলিয়ার উৎপত্তিস্থল হচ্ছে কেন্দ্রীয় স্নায়ুতন্ত্রের অন্তর্গত। বাকি দশ জোড়া করোটিকা স্নায়ুর অ্যাক্সনগুলো মস্তিষ্কের বাইরে বিস্তৃত হলেও সেগুলোকে প্রান্তীয় স্নায়ুতন্ত্রের অংশ হিসেবে বিবেচনা করা হয়। স্বয়ংক্রিয় স্নায়ুতন্ত্র সাধারণত মসৃণ পেশী ও গ্রন্থির ওপর অনৈচ্ছিক নিয়ন্ত্রণ প্রদর্শন করে। কেন্দ্রীয় স্নায়ুতন্ত্র ও অঙ্গ-প্রত্যঙ্গের মধ্যে সংযোগ সৃষ্টির মাধ্যমে শরীর সিম্প্যাথেটিক ও প্যারাসিম্প্যাথেটিক নামের দুটি ভিন্ন কার্যক্ষম অবস্থায় থাকতে পারে।

গঠন 
প্রান্তীয় স্নায়ুতন্ত্র দুই ভাগের বিভক্ত — সোম্যাটিক ও স্বয়ংক্রিয় স্নায়ুতন্ত্র। সোম্যাটিক স্নায়ুতন্ত্র ঐচ্ছিক নিয়ন্ত্রণের আওতাভুক্ত এবং এটি মস্তিষ্ক থেকে শেষ প্রান্তের কোনো অঙ্গের (যেমন: পেশী) সাথে সিগনাল আদান-প্রদান করে। সংবেদনশীল স্নায়ুতন্ত্রও সোম্যাটিক স্নায়ুতন্ত্রের একটি অংশ কারণ এটি স্বাদ ও স্পর্শের (হালকা ও ভারীসহ সকল প্রকার স্পর্শ) মতো বিভিন্ন অনুভূতি মেরুরজ্জু ও মস্তিষ্কে পৌঁছে দেয়। অপরদিকে স্বয়ংক্রিয় স্নায়ুতন্ত্র একটি স্ব-নিয়ন্ত্রক ব্যবস্থা যা ঐচ্ছিক নিয়ন্ত্রণের আওতাভুক্ত নয় এমন সকল কার্যক্রম নিয়ন্ত্রণ করে। যার মধ্যে রয়েছে হৃৎস্পন্দন ও পরিপাকতন্ত্রের কার্যক্রম।

তথ্যসূত্র

বহিঃসংযোগ 

 প্রান্তীয় স্নায়ুতন্ত্রের ফটোমিকোগ্রাফ 
 মার্কিন এনআইএইচ থেকে পেরিফেরাল নিউরোপ্যাথি  
 নিউরোপ্যাথি: আজ মেডিকেল নিউজ থেকে কারণগুলি, লক্ষণ এবং চিকিতৎসা 
 মেয়ো ক্লিনিকে পেরিফেরাল নিউরোপ্যাথি

প্রান্তীয় স্নায়ুতন্ত্র
স্নায়ুবিজ্ঞান
২০১৭ সংযুক্ত আরব আমিরাত ক্রিকেট দলের নেদারল্যান্ডস সফর

সংযুক্ত আরব আমিরাত জাতীয় ক্রিকেট দল তিনটি লিস্ট এ ক্রিকেট খেলার জন্য নেদারল্যান্ডস সফর করে, যা জুলাই ২০১৭-এ অনুষ্ঠিত হয়।

দলীয় সদস্য

সময়সূচী

১ম ম্যাচ

২য় ম্যাচ

৩য় ম্যাচ

তথ্যসূত্র

বহিঃসংযোগ 

২০১৭-এ ওলন্দাজ ক্রিকেট
২০১৭-এ আমিরাতি ক্রিকেট
২০১৭-এ আন্তর্জাতিক ক্রিকেট প্রতিযোগিতা
সংযুক্ত আরব আমিরাত ক্রিকেট দলের বিদেশ সফর
নেদারল্যান্ডসে আন্তর্জাতিক ক্রিকেট সফর
উচ্চশিক্ষায়তনিক উপাধি

কোনও বিশ্ববিদ্যালয় বা উচ্চশিক্ষা প্রতিষ্ঠানের কোনও শিক্ষার্থী নির্দিষ্ট মেয়াদের জন্য সুপ্রতিষ্ঠিত শিক্ষাক্রম সাফল্যের সাথে সম্পূর্ণ করলে তাকে যে শিক্ষাগত যোগ্যতাসূচক উপাধি প্রদান করা হয়, তাকে উচ্চশিক্ষায়তনিক উপাধি বলে। ইংরেজি পরিভাষায় এগুলিকে "ডিগ্রি" বা "অ্যাকাডেমিক ডিগ্রি" বলা হয়। উপাধিগুলি সাধারণত তিনটি স্তরে দেওয়া হয়: স্নাতক, স্নাতকোত্তর ও ডক্টরেট ("শিক্ষক" বা "বিদ্বান" অর্থে)। স্নাতক শিক্ষাস্তর (৩ বা ৪ বছর মেয়াদী) সফলভাবে সম্পন্ন করলে স্নাতক উপাধি (ইংরেজিতে ব্যাচেলর্স ডিগ্রি) প্রদান করা হয়। এর পরে ১ থেকে ২ বছর স্নাতকোত্তর পর্যায়ে বিভিন্ন কোর্সে পড়াশোনা শেষ করে পরীক্ষায় উত্তীর্ণ হলে কিংবা কোনও গবেষণাকর্ম সম্পাদন করলে স্নাতকোত্তর উপাধি (ইংরেজিতে মাস্টার্স ডিগ্রি) প্রদান করা হয়। সবশেষে উচ্চতর পর্যায়ের শিক্ষার্থীরা ডক্টরেট শিক্ষাক্রমে দীর্ঘ সময় ধরে অধ্যয়ন শেষে মৌলিক গবেষণাকর্ম সম্পাদন করার প্রেক্ষিতে ডক্টরেট উপাধি (ইংরেজিতে ডক্টর অফ ফিলসফি) লাভ করতে পারে; ডক্টর হল উচ্চশিক্ষায়তনে প্রদত্ত সর্বোচ্চ উপাধি, যা মূল অর্থে জ্ঞানের কোনও নির্দিষ্ট ক্ষেত্রে পূর্ণাঙ্গ জ্ঞানের অধিকারী এবং ভবিষ্যৎ শিক্ষক হবার যোগ্যতার পরিচায়ক।

এছাড়া বুনিয়াদি শিক্ষাক্রম সম্পূর্ণ করলে বুনিয়াদি উপাধি (ইংরেজিতে ফাউন্ডেশন ডিগ্রি) বা সহযোগী উপাধি (ইংরেজিতে অ্যাসোসিয়েট ডিগ্রি, মূলত মার্কিন কমিউনিটি কলেজগুলিতে ২ বছরের উচ্চশিক্ষাক্রম সমাপ্তিসূচক উপাধি) প্রদান করা হয়। অনেক সময় কোনও কোনও উচ্চশিক্ষাপ্রতিষ্ঠান প্রতিষ্ঠান-বহির্ভূত কোনও ব্যক্তিকে সম্মানসূচক উপাধি, যেমন সম্মানসূচক ডি. লিট. (ডক্টর অফ লেটার্স, "মানববিদ্যায় উচ্চতর ডক্টরেট উপাধি") প্রদান করে থাকে।

পাশ্চাত্যের উচ্চশিক্ষা প্রতিষ্ঠানগুলি ১২শ শতক থেকে উপাধি প্রদান করে আসছে। ইতালির বোলোনিয়া বিশ্ববিদ্যালয় ছিল ডক্টর উপাধি প্রদানকারী প্রধান উচ্চশিক্ষা প্রতিষ্ঠান। অন্যদিকে ফ্রান্সে মাস্টার উপাধিটি বেশি প্রচলিত ছিল। ইউরোপে মধ্যযুগে বিশ্ববিদ্যালয়ের শিক্ষক হবার লক্ষ্যে প্রয়োজনীয় মাস্টার বা ডক্টর সনদ লাভ করার আগে মধ্যবর্তী দুইটি ধাপ বাকালরিয়েট এবং লিসেনশিয়েট-কে নির্দেশ করার জন্য "ডিগ্রি" (অর্থাৎ "মাত্রা") পরিভাষাটি ব্যবহার করা হত। ডক্টর ও মাস্টার উপাধি দুইটির মধ্যে আদিতে তেমন কোনও পার্থক্য ছিল না। কলাবিদ্যা বা ব্যাকরণ বিষয়ে সনদপ্রাপ্ত পণ্ডিতকে মাস্টার বলা হত, অন্যদিকে দর্শন, ধর্মতত্ত্ব, চিকিৎসাশাস্ত্র ও আইনশাস্ত্রে সনদপ্রাপ্ত পণ্ডিতকে ডক্টর বলা হত। পরবর্তীতে ধীরে ধীরে (বিশেষত জার্মানিতে) ডক্টর উপাধিটিকে উচ্চতর উপাধি বা পদবী হিসেবে স্বীকৃতি দেওয়া শুরু হয়, এবং এই প্রথাটিই আজ পর্যন্ত প্রচলিত। একই সময়ে খ্রিস্টান ধর্মরাজ পোপ কিংবা কোনও সম্রাট কখনও কখনও সম্মানসূচক উপাধি বা ডিগ্রি প্রদান করতেন।

তথ্যসূত্র
মস্তিষ্ককাণ্ড

মস্তিষ্ককাণ্ড () মস্তিষ্কের পেছনের একটি অংশ যা শেষে সুষুম্নাকাণ্ড পর্যন্ত বিস্তৃত। মস্তিষ্ককাণ্ডকে মস্তিষ্কের গোড়া হিসেবে বিবেচনা করা যায়। এর অংশগুলোর মধ্যে রয়েছে মধ্য মস্তিষ্ক, পন্স, ও পশ্চাৎমস্তিষ্কের মেডুলা অবলংগাটা। কিছু ক্ষেত্রে অগ্রমস্তিষ্কের কডাল অংশের অন্তর্ভুক্ত আন্তরমস্তিষ্ককেও মস্তিষ্ককাণ্ডের অন্তর্গত হিসেবে ধরা হয়।

মস্তিষ্ককাণ্ড থেকে করোটিকা স্নায়ুর মাধ্যমে মুখ ও ঘাড়ের অংশে মূল চেষ্টীয় (মোটর) ও সংজ্ঞাবহ (সেনসরি) স্নায়ুগুলো বিস্তৃত। তেরো জোড়া করোটিকা স্নায়ুর মধ্যে দশ জোড়া (বা বারো জোড়া, যদি আন্তরমস্তিষ্ককে মস্তিষ্ককাণ্ডের অন্তর্ভুক্ত ধরা হয়) স্নায়ুর উৎপত্তি মস্তিষ্ককাণ্ড অংশে। এটি মস্তিষ্কের অত্যন্ত গুরুত্বপূর্ণ একটি অংশ, কারণ মস্তিষ্ক থেকে শরীরের অন্যান্য সকল অংশে চেষ্টীয় বা আজ্ঞাবহ স্নায়ু ও সংজ্ঞাবহ স্নায়ুর সংযোগ ঘটে মস্তিষ্ককাণ্ডের মধ্য দিয়ে।

হৃৎপিণ্ড ও শ্বাস তন্ত্রের কার্যক্রম নিয়ন্ত্রণে মস্তিষ্ককাণ্ডের মুখ্য ভূমিকা রয়েছে। এটি কেন্দ্রীয় স্নায়ুতন্ত্রের নিয়ন্ত্রণের পাশাপাশি শরীরের চেতনা বজায় রাখা ও ঘুম চক্র নিয়ন্ত্রণেও অত্যাবশ্যক ভূমিকা পালন করে। মস্তিষ্ককাণ্ড শরীরের জীবনরক্ষাকারী বহু কার্যক্রমের নিয়ন্ত্রক, যার মধ্যে রয়েছে, হৃৎস্পন্দন, শ্বাস-প্রশ্বাস গ্রহণ, ঘুম, খাদ্য গ্রহণ, ইত্যাদি।

তথ্যসূত্র

বহিঃসংযোগ 

 তুলনামূলক স্নায়ুবিজ্ঞান - উইকিঅভিধান 
 http://www.meddean.luc.edu/lumen/Meded/Neuro/frames/nlBSsL/nl40fr.htm 
 http://www.waiting.com/brainanatomy.html 
 https://web.archive.org/web/20140429211747/http://braininjuryhelp.com/video-tutorial/brain-injury-help-video-tutorial/ 
 http://www.martindalecenter.com/MedicalAnatomy_3_SAD.html  
 এনআইএফ অনুসন্ধান - নিউরোসায়েন্স তথ্য ফ্রেমওয়ার্কের মাধ্যমে ব্রেইনস্টেম

মস্তিষ্ককাণ্ড
সৈয়দ মোয়াজ্জেম আলী

সৈয়দ মোয়াজ্জেম আলী (১৮ জুলাই ১৯৪৪ – ৩০ ডিসেম্বর ২০১৯) একজন বাংলাদেশী বিদেশি পরিসেবা কর্মকর্তা এবং কর্মজীবনে তিনি একজন কূটনীতিক ছিলেন। বাংলাদেশের পররাষ্ট্র সচিব হিসাবে দায়িত্ব পালন করেছেন। ভাষা আন্দোলনকে আন্তর্জাতিক মাতৃভাষা দিবস হিসেবে স্বীকৃতি পাওয়ার ক্ষেত্রে তিনি ভূমিকা রাখেন। ২০২০ সালে গণ-বিষয়ক ক্ষেত্রে উল্লেখযোগ্য ভূমিকা রাখার জন্যে ভারত সরকার কর্তৃক পদ্মভূষণ সম্মানে ভূষিত হন। মুক্তিযুদ্ধে অবদানের জন্য তাকে ২০২২ সালে একুশে পদক (মরণোত্তর) প্রদান করা হয়।

প্রাথমিক জীবন 
মোয়াজ্জেম আলি  ১৮ জুলাই ১৯৪৪ সালে পূর্ব ব্রিটিশ রাজ্যের সিলেটে জন্মগ্রহণ করেন। ১৯৬৬ সালে তিনি ঢাকা বিশ্ববিদ্যালয় থেকে এমএস পাস করেন । তিনি পাকিস্তান সিভিল সার্ভিসে যোগ দেন এবং লাহোরের সিভিল সার্ভিস একাডেমিতে প্রশিক্ষণ নেন। ১৯৭৩ থেকে ১৯৭৪ সাল পর্যন্ত তিনি জন হপকিন্স বিশ্ববিদ্যালয়, স্কুল অফ অ্যাডভান্সড ইন্টারন্যাশনাল স্টাডিজে পড়াশোনা করেন ।

কর্মজীবন 
আলি ওয়াশিংটন ডিসিতে পাকিস্তান দূতাবাসে কর্মরত ছিলেন, যখন বাংলাদেশের মুক্তিযুদ্ধ শুরু হয়েছিল, তিনি নির্বাসনে পাকিস্তান সরকারকে ত্যাগ করেছিলেন। তিনি যুক্তরাষ্ট্রে বাংলাদেশী দূতাবাস খুঁজে পেতে সহায়তা করেছিলেন। তিনি মার্কিন যুক্তরাষ্ট্র এবং জাতিসংঘের বাংলাদেশের পুনর্গঠনে সম্পদকে সহায়তা করতে সহায়তা করেছিলেন। ১৯৭৫ থেকে ১৯৭৮ সাল পর্যন্ত তিনি পোল্যান্ডে বাংলাদেশ দূতাবাসে কর্মরত ছিলেন। তিনি ১৯৮২-১৯৮৬ সালে নিউইয়র্কে জাতিসংঘের স্থায়ী মিশন এবং ১৯৮৬-১৯৮৮ সালে ভারতে বাংলাদেশী হাই কমিশনার হিসাবে কাজ করেছিলেন।

বৈদেশিক ভূমিকা 
উপসাগরীয় যুদ্ধের সময় সৌদি আরবের জেদ্দায় কনসাল চলাকালীন  তিনি ভুটান, ইরান, লেবানন, তুর্কমেনিস্তান, ফ্রান্স, সিরিয়া এবং পর্তুগালে নিযুক্ত বাংলাদেশের রাষ্ট্রদূতের দায়িত্ব পালন করেন। মোয়াজ্জেম আলি বাংলাদেশের স্থায়ী প্রতিনিধি হিসেবে ইউনেস্কোর কাছে ২১ শে ফেব্রুয়ারিকে আন্তর্জাতিক মাতৃভাষা দিবস খসড়া প্রতিবেদন দিয়ে ভাষা আন্দোলনকে আন্তর্জাতিক দিবস হিসেবে প্রবর্তনের মাধ্যমে প্রতিষ্ঠা করতে সহায়তা করেছিলেন। তারপরে তিনি বাংলাদেশের পররাষ্ট্র সচিব হিসাবে দায়িত্ব পালন করেন, যেখানে তিনি ইউরোপে স্বল্পোন্নত দেশের রফতানির জন্য শুল্কমুক্ত করার জন্য কাজ করেছিলেন।  ২০১৪ সালে তিনি ভারতে বাংলাদেশের হাই কমিশনার নিযুক্ত হন।

ব্যক্তিগত জীবন 
ব‍্যক্তিগত জীবনে তিনি বিবাহিত ।

মৃত্যু
সৈয়দ মোয়াজ্জেম আলী ২০১৯ সালের ৩০ ডিসেম্বর মৃত্যুবরণ করেন।<ref> 
সৈয়দ মুজতবা আলী আর নেই

পুরস্কার
 পদ্মভূষণ - ২০২০, ভারতের তৃতীয় সর্বোচ্চ বেসামরিক পুরস্কার।
 একুশে পদক - ২০২২ (মরণোত্তর)

তথ্যসূত্র

বহিঃসংযোগ 

১৯৪৪-এ জন্ম
২০১৯-এ মৃত্যু
বাংলাদেশী কূটনীতিবিদ
বাংলাদেশের সচিব
২০২২-এ একুশে পদক বিজয়ী
লেবাননে বাংলাদেশের রাষ্ট্রদূত
সিলেট বিভাগের ব্যক্তি
ভারতে বাংলাদেশের হাই কমিশনার
মুক্তিযুদ্ধে একুশে পদক বিজয়ী
ভুটানে বাংলাদেশের রাষ্ট্রদূত
ফ্রান্সে বাংলাদেশের রাষ্ট্রদূত
ইরানে বাংলাদেশের রাষ্ট্রদূত
পর্তুগালে বাংলাদেশের রাষ্ট্রদূত
২০শ শতাব্দীর বাঙালি
২১শ শতাব্দীর বাঙালি
আরব বংশোদ্ভূত বাংলাদেশী ব্যক্তি
একুশে পদক বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
জনস হপকিন্স বিশ্ববিদ্যালয়ের প্রাক্তন শিক্ষার্থী
পাবলিক অ্যাফেয়ার্সে পদ্মভূষণ প্রাপক
শেরপুর

শেরপুর বাংলাদেশের উত্তরে অবস্থিত ময়মনসিংহ বিভাগের একটি শহর। প্রশাসনিকভাবে এটি শেরপুর জেলার সদরদপ্তর। এর আয়তন ২৩.৪ বর্গকিলোমিটার এবং জনসংখ্যা ৯৭,৯৭৯ জন। এটি ক শ্রেণীর পৌরসভা দ্বারা শাসিত হয়।

নামকরণ 
পুর্বে শেরপুরে যেতে ব্রহ্মপুত্র নদ খেয়া পাড়ি দিতে হত। খেয়া পারাপারের জন্য দশকাহন কড়ি নির্ধারিত ছিল বলে এ এলাকা দশকাহনিয়া নামে পরিচিতি লাভ করে। সপ্তদশ শতাব্দীর প্রথম দিকে ভাওয়ালের গাজী, ঈসা খানের বংশধর থেকে দশকাহনিয়া এলাকা দখল করে নেয়। দশকাহনিয়া পরগনা পরবর্তীতে গাজী বংশের শেষ জমিদার শের আলী গাজীর নামানুসারে শেরপুর নামে নামকরণ করা হয়।অন্য একটি মতে একসময়ে শেরপুর এলাকাটি গারো পাহাড় ও বিভিন্ন টিলা (যাকে স্থানীয় ভাষায় গড় বলা হয়) এবং ঘন জঙ্গলে আচ্ছাদিত ছিল, সেখানে প্রচুর বাঘ ছিল, সে মতে বাঘ কে শের এবং স্থান কে পুর নামে অভিহিত হতো,এই দুইয়ে মিলিয়ে শেরপুর নামকরণ হয়।

ইতিহাস 
শেরপুর অঞ্চল প্রাচীনকালে কামরূপা রাজ্যের অংশ ছিল। মুঘল সম্রাট আকবরের শাসনামলে এই এলাকা দশকাহনিয়া বাজু নামে পরিচিত ছিল। ওয়ারেন হেস্টিংস থেকে কর্ণওয়ালিস-এর সময়ে ইস্ট ইন্ডিয়া কোম্পানি এবং স্থানীয় জমিদারদের বিরুদ্ধে ফকির-সন্ন্যাসী বিদ্রোহ অনুষ্ঠিত হয়; ফকির আন্দোলনের নেতা টিপু শাহ এই এলাকায় সার্বভৌমত্ব ঘোষণা করে এবং গরজরিপার তার রাজধানী স্থাপন করেন। খোশ মুহাম্মদ চৌধুরীর নেতৃত্বে শেরপুরের কামারের চরে ১৯০৬, ১৯১৪ ও ১৯১৭ সালে কৃষক সম্মেলন অনুষ্ঠিত হয়। ১৮৩৮-৪৮ সালে নানকার, টঙ্ক, বাওয়ালী, মহাজনী, ইজারাদারি ব্যবস্থার বিরুদ্ধে শেরপুরে কমিউনিস্টরা বিদ্রোহ করে। ১৮৯৭ সালে এক ভয়াবহ ভূমিকম্প ব্রহ্মপুত্রের গতিপথ পশ্চিম দিকে পরিবর্তন করে এবং যমুনার সঙ্গে একত্রীকরণ করতে বাধ্য করে; এটি অনেক প্রাচীন ভবনেও মারাত্মক ক্ষতি করে।

ভূগোল 
শেরপুর ময়মনসিংহ থেকে উত্তর পশ্চিমে এবং যমুনা সেতু থেকে উত্তর পূর্বে, ২৫°১'৯" উত্তর অক্ষাংশ এবং ৯০°০'৪৯" পূর্ব দ্রাঘিমাংশে অবস্থিত। সড়কপথে ঢাকা থেকে শেরপুরের দুরত্ব ১৯৮ কিলোমিটার।

জনসংখ্যা 
২০১১ সালের আদমশুমারি অনুযায়ী শেরপুরের জনসংখ্যা ৯৭,৯৭৯ জন। যার মধ্যে পুরুষ ৪৯,৬২২ জন এবং নারী ৪৮,৩৫৭ জন। যারা ২২,৬৬৫টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯। শেরপুর শহরের স্বাক্ষরতার হার ৫৬.২%, যেখানে জাতীয় শহুরে স্বাক্ষরতার হার ৬৬.৪%।

ঐতিহাসিক স্থাপনা 
শেরপুর পৌরসভা

শেরপুর সরকারি ভিক্টোরিয়া একাডেমী

প্রশাসন 
শেরপুর মিউনিসিপ্যাল ১৮৬৯ সালের ১৬ জুন প্রতিষ্ঠিত হয়। ১৯৬০ সালে মিউনিসিপ্যাল অ্যাডমিনিস্ট্রেশন অর্ডার অনুযায়ী মিউনিসিপ্যাল কমিটিতে পরিবর্তন হয়। ১৯৭২ সালে এটি পৌরসভায় রূপান্তর হয়। শেরপুর পৌরসভার আয়তন ২৩.৪ বর্গকিলোমিটার।

শেরপুর পৌরসভা ৯টি ওয়ার্ড ও ৪৬টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।

Infrastructure 
মুর্শিদাবাদের জেলা আদমশুমারি হ্যান্ডবুক, ২০১১ অনুসারে, শেরপুরের আয়তন ০.৬৩ শতাংশ। কিমি ২ । এটিতে 12 কিলোমিটার রাস্তা ছিল। জল সরবরাহ ব্যবস্থার মধ্যে ছিল বড় জলের ট্যাঙ্ক এবং জল পাওয়ার জন্য নলকূপ বা বোরওয়েল নামে বিশেষ কূপ। এতে ৬০০টি গার্হস্থ্য বিদ্যুৎ সংযোগ, ২৫টি রোড লাইট পয়েন্ট ছিল। চিকিৎসা সুবিধার মধ্যে এর ১টি প্রসূতি ও শিশু কল্যাণ কেন্দ্র ছিল। শিক্ষাগত সুবিধাগুলির মধ্যে, এর ২টি প্রাথমিক বিদ্যালয়, শহরে ১টি মাধ্যমিক বিদ্যালয়, নিকটতম উচ্চ মাধ্যমিক বিদ্যালয় নিমতিতা ০.৫ কিমি দূরে। এটি বিড়ি, তাঁতজাত পণ্য, গুড় উৎপাদন করত।

তথ্যসূত্র

বাংলাদেশের শহর
সৈয়দ আলতাফ হোসেন

সৈয়দ আলতাফ হোসেন (১৬ মার্চ ১৯২৩- ১২ নভেম্বর ১৯৯২) একজন বাংলাদেশী সাংবাদিক, রাজনীতিক ও আইনজীবী ছিলেন। তিনি কুষ্টিয়া-৩ আসনের সংসদ সদস্য ছিলেন। শেখ মুজিবুর রহমানের চতুর্থ মন্ত্রিসভায় (বাকশাল) রেলওয়ে প্রতিমন্ত্রী এবং মোশতাক আহমদের মন্ত্রিসভার সড়ক যোগাযোগ প্রতিমন্ত্রী হিসেবে দায়িত্ব পালন করেন।

জন্ম ও প্রাথমিক জীবন 
সৈয়দ আলতাফ হোসেন ১৬ মার্চ ১৯২৩ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া জেলার বিষ্ণুদিয়া গ্রামে জন্মগ্রহণ করেন। তার পিতা সৈয়দ ইয়াদ আলী ও মাতা জরিনা খাতুন। তিনি  ১৯৩৯ সালে কুষ্টিয়া সদর উপজেলার হরিনারায়ণপুর বহুমুখী উচ্চ বিদ্যালয় থেকে ম্যাট্রিকুলেশন, ১৯৪১ সালে কলকাতা ইসলামিয়া কলেজ থেকে আইএ এবং বিএ পাস করেন ১৯৪৪ সালে। কলকাতা বিশ্ববিদ্যালয় থেকে তিনি ১৯৪৬ সালে বিএল এবং ইতিহাসে এমএ ডিগ্রি লাভ করেন ১৯৪৭ সালে।

মৃত্যু 
সৈয়দ আলতাফ হোসেন ১২ নভেম্বর ১৯৯২ সালে ঢাকায় মৃত্যুবরণ করেন।

তথ্যসূত্র 

বাংলাদেশের রেলমন্ত্রী
১৯২৩-এ জন্ম
১৯৯২-এ মৃত্যু
কুষ্টিয়া জেলার রাজনীতিবিদ
শেখ মুজিবুর রহমানের চতুর্থ মন্ত্রিসভার সদস্য
মোশতাক আহমেদের মন্ত্রিসভার সদস্য
তৃতীয় জাতীয় সংসদ সদস্য
কলকাতা বিশ্ববিদ্যালয়ের প্রাক্তন শিক্ষার্থী
মৌলানা আজাদ কলেজের প্রাক্তন শিক্ষার্থী
বাংলাদেশী সাংবাদিক
কুষ্টিয়া জেলার আইনজীবী
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
ন্যাশনাল আওয়ামী পার্টির রাজনীতিবিদ
হামিদ রেজা খান

মুহাম্মদ হামিদ রেজা খান বেরলভী ছিলেন ভারত উপমহাদেশের বিখ্যাত ইসলামী পণ্ডিত, মুফতি,  মুহাদ্দিস, মুফাসসির, ফকিহ, সুফি, রাজনৈতিক ব্যাক্তিত্ব ও দার্শনিক। তিনি ১২৯২ হিজরীর রবিউল আউয়াল, ১৮৭৩ সালে ভারতের বেরেলী শহরে জন্মগ্রহণ করেন। আক্বীকার সময়ে তার নাম ছিল মুহাম্মদ, কারণ এটি পারিবারিক ঐতিহ্য ছিল।

বংশ
খান ছিলেন ইমাম আহমদ রেজা খানের পুত্র, ইমাম আহমদ রেজা নকি আলী খানের পুত্র,  নকি আলি খান রেজা আলী খানের পুত্র।

শিক্ষা

তিনি প্রাথমিক শিক্ষা তার পিতা ইমাম আহমদ রেজা খানের কাছ থেকে পেয়েছিলেন। তিনি ১৯ বছর বয়সে আনুষ্ঠানিক ইসলামী পড়াশোনা শেষ করেন। তিনি আরবী ও ফারসি, পাশাপাশি হাদীস, ফিকহ, দর্শন ও গণিতে দক্ষ ছিলেন।

সাহিত্যকর্ম

খান তার "রিসাল-এ-জালিলা"র সংকলন সহ বিভিন্ন বিষয়ে বই লিখেছেন এবং অনুবাদ করেছেন। তিনি তার বাবার বইও অনুবাদ করেছিলেন। 

তিনি আদ দৌলতুল মক্কিয়া বিল মাদ'দাতিল গাইবিয়া আরবী থেকে উর্দুতে অনুবাদ করেছিলেন। এই বইটিতে বিশ্বনবী মুহাম্মাদ (সাল্লাল্লাহু আলাইহি ওয়াসাল্লাম)'র ইলমে গায়ব (অদৃশ্যের জ্ঞান) নিয়ে আলোচনা করা হয়েছে। 

খানের কাজের মধ্যে রয়েছে: 
 আস সারিমুর রব্বানী আলা আশরাফ কাদিয়ানী (খণ্ডন আহমদিয়াহ সম্প্রদায়)
 আদ দৌলাতুল মক্কিয়াহর অনুবাদ
 হাশিয়া মোল্লা জালাল
 নাতিয়া দিওয়ান
 ফাতাওয়া হামিদিয়া

মৃত্যু

হামিদ রেজা খান ১৩৬২ হিজরীর জমাদিউল আউয়ালের ১৭ তারিখ (২৩ মে, ১৯৪৩) নামাজ পড়ার সময় মৃত্যুবরণ করেন। তার জানাজার নামাজের ইমামতিত্ব করেন মোহাম্মদ আবদুল গফুর হাজারভি। তার সমাধিটি তার বাবার পাশে।

তথ্যসূত্র

বহিঃসংযোগ

ইসলামি ব্যক্তিত্ব
১৮৭৫-এ জন্ম
১৯৪৩-এ মৃত্যু
বেরলভী ব্যক্তি
ইসলামের ভারতীয় সুন্নি মুসলিম পণ্ডিত
ভারতীয় সুফি
হানাফি ফিকহ পণ্ডিত
বেরলভী
পশতুন বংশোদ্ভূত ভারতীয় মানুষ
হামিদ
বেরেলির ব্যক্তি
ভারতীয় সুন্নি মুসলিম পণ্ডিত
যুক্তরাজ্যে ইসলাম
পশতুন বংশোদ্ভূত ভারতীয় ব্যক্তি
শেরপুর (দ্ব্যর্থতা নিরসন)

শেরপুর দ্বারা যা কিছু বোঝাতে পারে

বাংলাদেশ 
শেরপুর, ময়মনসিংহ বিভাগের একটি জেলা শহর।
শেরপুর জেলা, বাংলাদেশের একটি জেলা।
শেরপুর সদর উপজেলা, বাংলাদেশের একটি উপজেলা।
শেরপুর, বগুড়া, বগুড়া জেলার একটি পৌর শহর।
শেরপুর ইউনিয়ন, ময়মনসিংহ জেলার নান্দাইল উপজেলার একটি ইউনিয়ন।

ভারত 
 শেরপুর (পশ্চিমবঙ্গ), পশ্চিমবঙ্গের একটি জনগণনা নগর।
নিকলাই চের্নিখ

নিকলাই স্তেপানভিচ চের্নিখ (; ৬ অক্টোবর ১৯৩১ – ২৬ মে ২০০৪) ছিলেন একজন রুশ বংশোদ্ভূত সোভিয়েত জ্যোতির্বিজ্ঞানী এবং গ্রহাণু ও ধূমকেতুর আবিষ্কারক। তিনি ক্রিমিয়ার নাউচনিতে অবস্থিত ক্রিমিয়ান অ্যাস্ট্রোফিজিক্যাল অবজারভেটরিতে কাজ করতেন।

জীবনী
চের্নিখ ১৯৩১ সালের ৬ই অক্টোবর ভরনেঝ অবলাস্তের (বর্তমান লিপেৎস্ক অবলাস্ত) উসমান শহরে জন্মগ্রহণ করেন। তিনি জ্যোতির্বিজ্ঞান ও সৌরজগতের ক্ষুদ্র গ্রহের গতি বিষয়ক বিশেষজ্ঞ। তিনি ১৯৬৩ সাল থেকে ক্রিমিয়ার নাউচনিতে অবস্থিত ক্রিমিয়ান অ্যাস্ট্রোফিজিক্যাল অবজারভেটরিতে কাজ করতেন।

চের্নিখ ৭৪পি/স্মির্নভা-চের্নিখ ও ১০১পি/চের্নিখ নামক দুটি পাক্ষিক ধূমকেতু আবিষ্কার করেন। এছাড়া তিনি অসংখ্য গ্রহাণু আবিষ্কার করেন, তন্মধ্যে উল্লেখযোগ্য হল ২৮৬৭ স্তেইন্স ও ট্রোজার গ্রহাণু ২২০৭ অ্যান্টেনর। চের্নিখ তার স্ত্রী ও সহকর্মী লুদমিলা চের্নিখের সাথে কাজ করতেন। ১৯৭৯ সালে চেক জ্যোতির্বিজ্ঞানী আন্তোনিন ম্রকোস তাদের দুজনের সম্মানার্থে তাদের নামানুসারে তার আবিষ্কৃত গ্রহাণুর নামকরণ করেন ২৩২৫ চের্নিখ।

আবিষ্কৃত গ্রহাণুর তালিকা

তথ্যসূত্র

বহিঃসংযোগ

১৯৩১-এ জন্ম
২০০৪-এ মৃত্যু
২০শ শতাব্দীর জ্যোতির্বিজ্ঞানী
রুশ জ্যোতির্বিজ্ঞানী
সোভিয়েত জ্যোতির্বিজ্ঞানী
গ্রহাণুর আবিষ্কারক
ধূমকেতুর আবিষ্কারক
বৈশম্পায়ন

বৈশম্পায়ন  () সংস্কৃত মহাকাব্য মহাভারতের ঐতিহ্যবাহী কথক। তিনি প্রাচীন ভারতীয় ঋষি যিনি কৃষ্ণ যজুর্বেদের আদি শিক্ষক ছিলেন। অশ্বলায়ন গৃহ্য সূত্রে তাঁকে মহাভারতাচার্য বলে উল্লেখ করা হয়েছে। তৈত্তিরীয় আরণ্যক এবং পাণিনির অষ্টাধ্যায়ীতেও তার উল্লেখ আছে।

বেদব্যাস এই মানব জগতে বৈশম্পায়নকে ১০০,০০০ শ্লোকের মহাভারত শিখিয়েছিলেন। তিনি তাঁর সর্প সত্র (সাপের বলি) এ রাজা জনমেজয়ের কাছে মহাকাব্যটি আবৃত্তি করেছিলেন বলে মনে করা হয়। হরিবংশ পুরাণটিও তাঁর দ্বারা পাঠ করা হয়েছে, যেখানে তিনি বেন রাজা থেকে পৃথুর উদ্ভবের কিংবদন্তি বর্ণনা করেছেন।

তথ্যসূত্র

আরও পড়ুন
 Dowson's Classical Dictionary of Hindu Mythology

মহাভারতের চরিত্র
ঋষি
আর্থিক ব্যবস্থাপনা সংস্কার কর্মসূচি

আর্থিক ব্যবস্থাপনা সংস্কার কর্মসূচি বাংলাদেশ সরকারের অর্থ মন্ত্রণালয়ের অর্থ বিভাগের আওতাধীন একটি প্রোগ্রাম।

ইতিহাস 
আন্তর্জাতিক উন্নয়ন বিভাগের সহায়তায় বাংলাদেশ সরকার আর্থিক ব্যবস্থাপনা সংস্কার প্রোগ্রাম প্রতিষ্ঠা করেছিল।  এটি ২০০৩ সালের ১ মার্চ থেকে কার্যক্রম শুরু করে

তথ্যসূত্র

বহিঃসংযোগ 

বাংলাদেশের সরকারি সংস্থা
ঢাকা ভিত্তিক সংগঠন
২০০৩-এ বাংলাদেশে প্রতিষ্ঠিত
২০০৩-এ প্রতিষ্ঠিত সরকারি সংস্থা
অর্থ মন্ত্রণালয় (বাংলাদেশ)
পল হিবার্ট

পল অ্যান্থনি হিবার্ট (; জন্ম: ২৩ জুলাই, ১৯৫২ - মৃত্যু: ২৭ নভেম্বর, ২০০৮) ভিক্টোরিয়ার ব্রান্সউইক এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে মিডিয়াম বোলিংয়ে পারদর্শী ছিলেন পল হিবার্ট।

প্রথম-শ্রেণীর ক্রিকেট 
অ্যাবারফেল্ডাই পার্ক সিসি’র পক্ষে ক্রিকেট খেলায় সূচনা ঘটে তার। এরপর, কার্লটনে জেলা পর্যায়ের ক্রিকেটে অংশ নেন। ১৯৭৪-৭৫ মৌসুম থেকে ১৯৮৬-৮৭ মৌসুম পর্যন্ত পল হিবার্টের প্রথম-শ্রেণীর খেলোয়াড়ী জীবন চলমান ছিল। দীর্ঘদেহের অধিকারী ছিলেন।

দুইজন ব্যাটসম্যানের একজন হিসেবে প্রথম-শ্রেণীর ক্রিকেটে কোন বাউন্ডারি ছাড়াই সেঞ্চুরি করার গৌরব অর্জন করেন। অপরজন হচ্ছেন - ১৯৭৬-৭৭ মৌসুমে অরেঞ্জ ফ্রি স্টেট বনাম গ্রিকুয়াল্যান্ড ওয়েস্টের খেলায় ডার্বিশায়ারের ব্যাটসম্যান অ্যালেন হিল। তিনি ১০৩ রান তুলেছিলেন।। ক্লাব ক্রিকেটে ৬৯ গড়ে ৪৮৬ রান তোলার স্বীকৃতিস্বরূপ ১৯৭৪-৭৫ মৌসুমে ভিক্টোরিয়া দলে অন্তর্ভূক্তি ঘটে তার।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন পল হিবার্ট। ২ ডিসেম্বর, ১৯৭৭ তারিখে ব্রিসবেনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

১৯৭৭-৭৮ মৌসুমের গ্রীষ্মে সফররত ভারতীয় একাদশের বিপক্ষে দূর্দান্ত সেঞ্চুরি করেন। ফলশ্রুতিতে, অস্ট্রেলীয় টেস্ট দলে অন্তর্ভূক্তির সুযোগ ঘটে তার। এ সেঞ্চুরিটিই প্রথম-শ্রেণীর ক্রিকেটে তার প্রথম ছিল। তবে, ইনিংসটিতে কোন বাউন্ডারি মারেননি। এছাড়াও, ঐ সময়ে উদ্বোধনী ব্যাটসম্যানের ঘাটতি লক্ষণীয় ছিল।

ব্যাটিংয়ে অভিজ্ঞ উদ্বোধনী ব্যাটসম্যান হিসেবে ভারতের বিপক্ষে সিরিজের প্রথম টেস্টে অংশ নেন। উভয় ইনিংসেই তিনি ব্যর্থ হন ও দ্বিতীয় টেস্ট থেকে বাদ পড়েন। তবে, ৭৭ বল মোকাবেলা করে ১৩ ও ২ রান তুলতে সমর্থ হয়েছিলেন। ভিক্টোরিয়ার সাবেক অধিনায়ক রে ব্রাইট মন্তব্য করেন যে, দূর্ভাগ্যবশতঃ গাব্বার সবুজ উইকেটে নিজেকে মেলে ধরতে ব্যর্থ হয়েছিলেন তিনি। যদি, অ্যাডিলেডের সমান উইকেট থাকতো, তা হলে যে তিনি কি করতেন কে জানে? তার পরিবর্তে জন ডাইসন স্থলাভিষিক্ত হন।

অবসর 
টেস্ট ক্রিকেট থেকে উপেক্ষিত হবার পর অনেকগুলো মৌসুম ভিক্টোরিয়ার পক্ষে খেলতে থাকেন। ১৯৮৩-৮৪ মৌসুমে আট শতাধিক রান তুলেন। ১৯৮৫-৮৬ মৌসুমে ৭২৫ রান তুলে প্রথম-শ্রেণীর ক্রিকেটকে বিদেয় জানান।

ক্রিকেট খেলা থেকে অবসর নিয়ে কোচিং জগতের দিকে ধাবিত হন। এসেনডন ক্রিকেট ক্লাবের ব্যাটিং কোচের দায়িত্ব পালনের পর প্রেস্টন ড্রুইডস ক্রিকেট ক্লাবের কোচ হিসেবে নিযুক্ত হন।

জীবনের শেষ বছরগুলোয় বেশ সমস্যাক্রান্ত ছিলেন। মাত্রাতিরিক্ত মদ্যপানে শারীরিক সমস্যায় আক্রান্ত হন তিনি। ২৭ নভেম্বর, ২০০৮ তারিখে ৫৬ বছর বয়সে ভিক্টোরিয়ার মেলবোর্নের শহরতলী এসেনডন এলাকায় পল হিবার্টের দেহাবসান ঘটে। ব্যক্তিগত জীবনে বিবাহিত ছিলেন। মৃত্যুকালে স্ত্রী ও দুই সন্তান রেখে যান।

তথ্যসূত্র

আরও দেখুন 
 রিচি রবিনসন
 ডেভিড রেনেবার্গ
 এক টেস্টের বিস্ময়কারী
 কুইন্সল্যান্ড ক্রিকেট দল
 অস্ট্রেলীয় টেস্ট ক্রিকেটারদের তালিকা

বহিঃসংযোগ 
 
 

১৯৫২-এ জন্ম
২০০৮-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলীয় ক্রিকেট কোচ
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
মেলবোর্ন থেকে আগত ক্রিকেটার
খন্দকার রশিদুজ্জামান দুদু

খন্দকার রশিদুজ্জামান খান দুদু (৬ সেপ্টেম্বর ১৯৪৪ - ৪ ফেব্রুয়ারি ২০১৪) ছিলেন একজন বাংলাদেশী ব্যবসায়ী, মুক্তিযোদ্ধা ও বাংলাদেশ আওয়ামী লীগের রাজনীতিবিদ। তিনি কুষ্টিয়া-৩ (সদর) আসনের নবম জাতীয় সংসদ সদস্য ছিলেন।

জন্ম ও প্রাথমিক জীবন 
খন্দকার রশীদুজ্জমান দুদু ৬ সেপ্টেম্বর ১৯৪৪ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) কুষ্টিয়া সদর উপজেলার ঝাউদিয়া গ্রামে জন্মগ্রহণ করেন। তার পিতার নাম মহাম্মদ হোসেন।

রাজনৈতিক ও কর্মজীবন 
খন্দকার রশীদুজ্জমান দুদু ছাত্রাবস্থায় বাংলাদেশ ছাত্রলীগের সঙ্গে জড়িত ছিলেন। তিনি ১৯৬৯ সালে কুষ্টিয়া সরকারি কলেজ ছাত্র সংসদের ভিপি নির্বাচিত হন। ঊনসত্তরের গণঅভ্যুত্থানে তার অংশগ্রহণ ছিল। আইয়ুব খান বিরোধী গণআন্দোলনে তিনি ছাত্র সংগ্রাম পরিষদ কুষ্টিয়া জেলা শাখার আহ্বায়ক ছিলেন।

১৯৭১ সালে বাংলাদেশ স্বাধীন হওয়ার পর তিনি কুষ্টিয়া জেলা যুবলীগের সভাপতি নির্বাচিত হন। এরপর তিনি কুষ্টিয়া জেলা আওয়ামী লীগের প্রথমে সাংগাঠনিক সম্পাদক ও ২০০৪ সালে আহবায়ক ও সভাপতি নির্বাচিত হন ও আমৃত্যু জেলা আওয়ামী লীগের সভাপতি ছিলেন। ২০০৮ সালের নবম জাতীয় সংসদ নির্বাচনে কুষ্টিয়া-৩ (সদর) আসন থেকে তিনি সংসদ সদস্য নির্বাচিত হন।

তিনি ১৯৮৫-১৯৯১ ও ১৯৯২-১৯৯৬ পর্যন্ত কুষ্টিয়া চেম্বার অব কমার্স এন্ড ইন্ডাস্ট্রির সভাপতি ছিলেন। তিনি ১৯৯৪-১৯৯৬ পর্যন্ত এফবিসিসিআইয়ের সহসভাপতি এবং ১৯৯৮-২০০১ সাল পর্যন্ত রূপালী ব্যাংকের চেয়ারম্যান হিসেবে দায়িত্ব পালন করেন।

পারিবারিক জীবন 
দুদুর একপুত্র ও দুই কন্যা সন্তান। ছেলে রিয়াদ খন্দকার ও বড় মেয়ে শাওলি খন্দকার যুক্তরাষ্ট্র প্রবাসী। তার ছোট মেয়ে সাবরিনা সোবহান বসুন্ধরা গ্রুপের ব্যবস্থাপনা পরিচালক সায়েম সোবহান আনভীরের স্ত্রী।

মৃত্যু 
খন্দকার রশীদুজ্জমান দুদু ২০১৪ সালের ৪ ফেব্রুয়ারি ঢাকার বসুন্ধরা আবাসিক এলাকার অ্যাপোলো হাসপাতালে ব্রেইনস্টেমের চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৭৩ বছর। কুষ্টিয়া কেন্দ্রীয় পৌর গোরস্থানে যথাযোগ্য মর্যাদায় তাকে সমাহিত করা হয়।

আরও দেখুন 

 নবম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 নবম জাতীয় সংসদ সদস্যদের তালিকা (২০০৮)  –জাতীয় সংসদ

১৯৪৪-এ জন্ম
২০১৪-এ মৃত্যু
বাংলাদেশ আওয়ামী লীগের রাজনীতিবিদ
বাংলাদেশী ব্যবসায়ী
বাংলাদেশের মুক্তিযোদ্ধা
নবম জাতীয় সংসদ সদস্য
কুষ্টিয়া জেলার রাজনীতিবিদ